Document ID: 32006R1862

A BIZOTTSÁG 1862/2006/EK RENDELETE
(2006. december 15.)
az egységes légiközlekedés-védelmi követelményrendszer végrehajtásához szükséges intézkedések meghatározásáról szóló 622/2003/EK rendelet módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a polgári légi közlekedés védelme területén közös szabályok létrehozásáról szóló, 2002. december 16-i 2320/2002/EK európai parlamenti és tanácsi rendeletre (1) és különösen annak 4. cikke (2) bekezdésére,
mivel:
(1)
A Bizottság a 2320/2002/EK rendelet értelmében köteles intézkedéseket elfogadni az egységes légiközlekedés-védelmi követelményrendszernek az egész Közösségben való végrehajtása érdekében. Az egységes légiközlekedés-védelmi követelményrendszer végrehajtásához szükséges intézkedések meghatározásáról szóló, 2003. április 4-i 622/2003/EK bizottsági rendelet (2) volt az első jogalkotási aktus, amely ilyen intézkedéseket tartalmazott.
(2)
Az egységes követelményrendszert pontosító intézkedésekre van szükség.
(3)
A fémérzékelő kapu (WTMD) tekintetében a teljesítményi követelményeket jogi aktusban kell megállapítani. Az előírásokat ugyanakkor rendszeresen, legalább kétévente felül kell vizsgálni annak biztosítása érdekében, hogy megfeleljenek a technikai fejlődésnek.
(4)
A WTMD teljesítményi követelményei az első lépésnek tekintendők az ilyen berendezések műszaki előírásainak teljes harmonizálása felé. A teljesítményi követelményeket a lehető leghamarabb ki kell egészíteni a WTMD osztályozásának - beleértve a vizsgálati körülményeket is - harmonizált eljárásaival.
(5)
A 2320/2002/EK rendelettel összhangban és a jogellenes beavatkozások megelőzése érdekében a 622/2003/EK rendelet mellékletében foglalt intézkedéseknek titkosnak kell lenniük, és nem tehetők közzé. Ugyanez a szabály szükségszerűen vonatkozik bármilyen módosító jogszabályra.
(6)
A 622/2003/EK rendeletet ennek megfelelően módosítani kell.
(7)
Az e határozatban előírt intézkedések összhangban vannak a polgári légi közlekedés védelmével foglalkozó bizottság véleményével,
ELFOGADTA EZT A RENDELETET:
1. cikk
A 622/2003/EK rendelet melléklete az e rendelet mellékletében leírtaknak megfelelően módosul.
Az említett rendelet 3. cikke alkalmazandó e melléklet titkosságát illetően.
2. cikk
Ez a rendelet az Európai Unió Hivatalos Lapjában való közzétételét követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. december 15-én.

Labels: 7
8
15